Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen tuote-eritelmään tehtävää muutosta koskevan hakemuksen julkaiseminen

(2020/C 412/15)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 98 artiklassa (1) tarkoitetulla tavalla kahden kuukauden kuluessa julkaisemisesta.

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

”Coteaux du Libron”

PGI-FR-A1146-AM02

Hakemuksen jättöpäivä: 2.12.2015

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1 Nimityksen muuttaminen

Suojatun maantieteellisen merkinnän (SMM) ”Coteaux du Libron” nimi muutetaan muotoon ”Coteaux de Béziers”. Hakemuksen on esittänyt Ranskan viranomaisille Syndicat des vin de pays des coteaux du Libron -liitto, joka on asetuksen (EU) N:o 1308/2013 95 artiklassa tarkoitettu hakijaryhmä. Maantieteellinen maininta ”Libron” ei ole tunnettu (Libron on rannikkojoki Hérault’n departementissa), ja ryhmä haluaa korvata sen viittauksella Béziers’n kaupunkiin, joka on osa maantieteellistä tuotantoaluetta.

Nimitystä ”Coteaux de Béziers” on jo voitu käyttää SMM-merkintää ”Coteaux du Libron” täydentävänä vapaaehtoisena merkintänä asetuksen (EU) N:o 1308/2013 120 artiklan 1 kohdan g alakohdan mukaisesti.

Eritelmää muutetaan näin ollen seuraavasti:

— korvataan otsikossa ja tekstissä nimitys ”Coteaux du Libron” nimityksellä ”Coteaux de Béziers”;

— poistetaan 1 luvun 2 kohdan 3 alakohta: tässä kohdassa sallittiin lisämerkinnän ”Coteaux de Béziers” käyttö. Kohtaa ei enää tarvita nimitykseen tehtävän muutoksen vuoksi;

— poistetaan 1 luvun 4.1 kohdan kolmas kappale: kyseisessä kohdassa rajattiin pienempi maantieteellinen yksikkö ”Coteaux de Béziers”, joka nyt poistetaan;

— eritelmän 1 luvun 7 kohdassa esitettyä maantieteellisen alueen erityispiirteiden ja tuotteen erityisyyden kuvausta sekä näiden välisen syy-seuraussuhteen kuvausta on tarkistettu.

YHTENÄINEN ASIAKIRJA

1. Nimi/nimet

Coteaux de Béziers

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

SMM-nimityksen ”Coteaux de Béziers” saaneet punaviinit

Suojattu maantieteellinen merkintä ”Coteaux de Béziers” on varattu hiilihapottomille viineille.

Punaviinit valmistetaan pääasiassa grenache-, syrah-, merlot- tai cabernet-sauvignon-rypälelajikkeista yhden lajikkeen viineiksi tai kahden lajikkeen sekoituksiksi. Niiden väri vaihtelee syvän rubiininpunaisesta granaatinpunaiseen ja niissä näkyy myös violetin häivähdyksiä. Tuoksussa tulevat esiin ensin punaisten ja mustien marjojen aromit, jotka kehittyvät kevyesti minttumaiseen ja lakritsimaiseen mausteiseen vivahteeseen. Alun täyteläisessä suutuntumassa korostuvat pääasiassa punaisten marjojen aromit. Lopun suutuntuma kuitenkin tasapainottuu kiinteän tanniinisen ja hedelmäisen pyöreyden välille.

Viinien analyyttiset ominaisuudet ovat todellista vähimmäisalkoholipitoisuutta lukuun ottamatta Euroopan unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra):

SMM-nimityksen ”Coteaux de Béziers” saaneet roseeviinit

Suojattu maantieteellinen merkintä ”Coteaux de Béziers” on varattu hiilihapottomille viineille.

Roseeviinit valmistetaan pääasiassa cinsault-, grenache- ja syrah-rypälelajikkeista joko sekoituksina tai yhden lajikkeen viineinä. Niiden väri vaihtelee hennon vaaleanpunaisesta lohenpunaiseen vivahtavaan vaaleanpunaiseen. Tuoksu, jossa on pienten punaisten marjojen vivahteita, on hienovarainen ja kovien hedelmäkaramellien tuoksua muistuttava. Makea ja samettinen suutuntuma on aina miellyttävän pyöreä, janon sammuttava ja maukas.

Viinien analyyttiset ominaisuudet ovat todellista vähimmäisalkoholipitoisuutta lukuun ottamatta Euroopan unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra):

SMM-nimityksen ”Coteaux de Béziers” saaneet valkoviinit

Suojattu maantieteellinen merkintä ”Coteaux de Béziers” on varattu hiilihapottomille viineille.

Valkoviinit, jotka viiniytetään joko lajike- tai sekoiteviineiksi, valmistetaan pääasiassa chardonnay-, sauvignon-, viognier- ja vermentino-lajikkeista sekä marsanne- tai grenache-lajikkeesta. Ne ovat sävyltään kirkkaita, kullankeltaisia tai vihertävään vivahtavia. Viineissä on hallitseva eksoottisten ja sitrushedelmien aromi. Viinit ovat eloisia, tasapainoisia ja suutuntumaltaan miellyttävän raikkaita.

Viinien analyyttiset ominaisuudet ovat todellista vähimmäisalkoholipitoisuutta lukuun ottamatta Euroopan unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra):

5. Viininvalmistusmenetelmät

a. Olennaiset viininvalmistusmenetelmät

Viininvalmistusmenetelmien on oltava yhteisön tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

b. Enimmäistuotokset

110 hehtolitraa hehtaaria kohden

6. Rajattu maantieteellinen alue

Suojatun maantieteellisen merkinnän ”Coteaux de Béziers” saaneiden viinien rypäleiden korjuu, viiniytys ja valmistaminen tehdään Hérault’n departementin seuraavien kuntien alueella:

Bassan, Béziers (lukuun ottamatta alueita AI, AH, AK, AL, AM, AV, AW, AX, AY, AZ, BC, BD (Liroun vasen ranta), BM, BN, BT, BV), Boujansur-Libron, Cers, Corneilhan, Lieuran-lès-Béziers, Lignan-sur-Orb, Pailhès, Portiragnes, Sauvian, Sérignan, Servian (alue C1), Thézan-lès-Béziers (Orbin vasen ranta), Valras, Vendres (koko kunta, lukuun ottamatta aluetta BR), Vias, Villeneuve-lès-Béziers.

7. Pääasialliset rypälelajikkeet

Alicante Henri Bouschet N

Altesse B

Alvarinho – Albariño

Aramon N

Aramon blanc B

Aramon gris G

Aranel B

Arinarnoa N

Arriloba B

Arvine B – Petite Arvine

Aubin B

Aubin vert B

Aubun N – Murescola

Auxerrois B

Bourboulenc B – Doucillon blanc

Cabernet franc N

Cabernet-Sauvignon N

Caladoc N

Carignan N

Carignan blanc B

Carmenère N

Chardonnay B

Chasan B

Chenanson N

Chenin B

Cinsaut N – Cinsault

Clairette B

Clairette rose Rs

Colombard B

Cot N – Malbec

Egiodola N

Fer N - Fer Servadou, Braucol, Mansois, Pinenc

Gamay N

Ganson N

Gewurztraminer Rs

Grenache N

Grenache blanc B

Grenache gris G

Gros Manseng B

Jurançon blanc B

Jurançon noir N – Dame noire

Lledoner pelut N

Macabeu B – Macabeo

Manseng noir N

Marsanne B

Marselan N

Maréchal Foch N

Mauzac B

Mauzac rose Rs

Melon B

Merlot N

Merlot blanc B

Meunier N

Mondeuse N

Mondeuse blanche B

Morrastel N – Minustellu, Graciano

Mourvèdre N – Monastrell

Muscadelle B

Muscardin N

Muscat cendré B – Muscat, Moscato

Muscat d'Alexandrie B - Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Muscat à petits grains roses Rs – Muscat, Moscato

Muscat à petits grains rouges Rg – Muscat, Moscato

Müller-Thurgau B

Nielluccio N – Nielluciu

Négrette N

Parrellada B

Petit Manseng B

Petit Verdot N

Picardan B – Araignan

Pinot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Plant droit N – Espanenc

Portan N

Riesling B

Rivairenc N – Aspiran noir

Roussanne B

Sauvignon B – Sauvignon blanc

Sauvignon gris G – Fié gris

Savagnin rose Rs

Sciaccarello N

Semillon B

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Ugni blanc B

Verdelho B

Vermentino B – Rolle

Viognier B

8. Yhteyden/yhteyksien kuvaus

Maantieteellisen alueen erityisyys

SMM-viinien ”Coteaux de Béziers” maantieteelliseen tuotantoalueeseen kuuluu 17 kuntaa Hérault’n departementissa, myös Béziers’n kaupunki, joka on tuotantoalueen maantieteellinen keskus. Suurin osa viinitarhoista sijaitsee alueella, jota reunustavat kaksi Cévennesin rinteiltä Välimereen laskevaa rannikkojokea: Libron, joka on muokannut maiseman alueelle tyypillisiksi mäntymetsiköiden kruunaamiksi kukkuloiksi, ja Orb, jonka rannalla kohoaa Béziers’n katedraali, joka on SMM-tunnuksen symboli.

Alueen pohjoisosaa peittävät merkelikivimuodostumat ja kolluviaalikerrostumat muodostuivat tertiäärikauden aikana (Hérault’n mioseenikauden alankoalue). Alueen eteläosassa maaperä on muodostunut enimmäkseen kvartäärikaudelta peräisin olevista lietesedimenteistä, erityisesti Villafranca-vaiheen pengermistä. Corneilhanin hiekasta koostuvan hiekkamaan osuus on huomattava, sillä sitä on jopa 40 metriä paksuna geologisena muodostumana. Alue sopii monimuotoisten maaperäolosuhteidensa ansiosta monenlaisten rypälelajikkeiden viljelyyn.

SMM-viinien ”Coteaux de Béziers” tuotantoalueella vallitsee Välimeren ilmasto, joka on kuumien ja kuivien kesien ja leutojen talvien sekä syksyyn ja kevääseen sijoittuvan kahden sateisemman kauden ansiosta viininviljelylle suotuisa. Lämpötilat pysyvät riittävän korkeina koko viiniköynnöksen kasvukauden, mikä varmistaa rypäleiden asianmukaisen kypsymisen. Merituulilla on helteisinä ajanjaksoina rannikon läheisyydessä kuumuutta lieventävä vaikutus. Sademäärä voi tuotantoalueella vaihdella ja olla 400–800 mm. Rypälelajikkeet on näin ollen valittava huolellisesti sen mukaan, miten ne kestävät kuivuutta.

Alue muodostaa maantieteellisen sijaintinsa vuoksi eräänlaisen jokien väliin jäävän käytävän, jonka maaperä koostuu viiniköynnöksille hyvin soveltuvista, vettä läpäisevistä maalajeista ja joka laajenee kohti Välimerta hyötyen sen leudosta ja lauhkeasta ilmastosta. SMM-nimitykseen ”Coteaux de Béziers” liittyvän Béziers’n alueen talouden ja maatalouden kehitys perustuu kaupankäynnissä käytettyjen maa- ja jokireittien yhtymäkohtiin.

Tuotteen erityisyys

Niin kreikkalaiset ja roomalaiset kuin gallialaiset ja kataaritkin onnistuivat ylläpitämään ja lisäämään alueella kautta aikojen harjoitettua viininviljelyä. Vuosisatojen aikana hankittujen viininviljelytaitojen ansiosta alueella tuotetaan erilaisia puna-, rosee- ja valkoviinejä sekä makeita viinejä, kuten Catharoise de Béziers -viiniä (joka valmistetaan aiemmin picardan-nimellä tunnetusta cinsault-lajikkeesta). Lisäksi tuotetaan terret-bourret-lajikkeesta tislattavaa viinaa. Béziers’n alueen hiilihapottomat viinit nousivat uuteen suosioon alueelle vain osittain levinneen viinikirvaepidemian jälkeen. Suosionsa huipulla Béziers’n alueen viinit olivat 1800-luvun jälkipuoliskolla. Suurten maanomistajien asettuminen alueelle ja sen kymmenien hehtaarien kokoisille viinitiloille, työntekijöiden tulva ja rautatieyhteys saivat Béziers’n julistamaan itsensä ”maailman viinipääkaupungiksi”.

Vuoden 1950 jälkeen viinien kulutus alkoi laskea. Tämän seurauksena Languedocin alueen viininviljelijät toteuttivat huomattavia toimenpiteitä muuttaakseen viinitarhansa tiloiksi, joiden tuotos on pienempi, mutta enemmän kuluttajien toiveita vastaava.

1970-luvulla aloitettu vin de pays -viinien tuotanto tunnustettiin vuonna 1982 annetulla asetuksella, ja se on kasvanut nopeasti. Tällä hetkellä SMM-viinienn ”Coteaux de Béziers” tuotanto jakautuu 5 osuustoiminnallisen viininvalmistamon ja 15 yksityisen viininvalmistamon kesken. Kukin tuottaja voi oman valintansa mukaan pitää kaupan SMM-viiniä ”Coteaux de Béziers” seuraavina kahtena viinityyppinä eri suhteissa:

— viinit, jotka tuotetaan sekoittamalla alueen perinteisiä lajikkeita, kuten grenache-, carignan-, cinsault- ja mourvèdre-lajikkeita, sekä muilta viininviljelyalueilta peräisin olevia tunnettuja lajikkeita,

— ns. lajikeviinit, jotka valmistetaan yhdestä rypälelajikkeesta, joka yleensä on joko merlot, cabernet-sauvignon, syrah, chardonnay tai sauvignon.

Näiden eri lajikkeiden sekoittamisessa saavutetun taidon ansiosta Coteaux de Béziers -alueella tuotetut viinit heijastavat tämän viininviljelyyn ja puna-, valko- ja roseeviinien tuotantoon soveltuvan maaperän luonnetta. Coteaux de Béziers -alueen viininviljelijät ovat aikojen mittaan osoittaneet pystyvänsä sopeutumaan kuluttajien ja markkinatoimijoiden tarpeisiin ja kysyntään laadukkaiden tuotteidensa avulla. Tämä sopeutumiskyky on edesauttanut todellisen viininviljelyperinteen syntymistä Béziers’n alueelle.

Punaviinien primaarisissa aromeissa on havaittavissa hallitsevia hedelmäisiä vivahteita. Tanniinit ovat pehmeitä ja hienostuneita, rakenne voi olla kevyt tai tukevampi, mutta siihen liittyy aina suussa lopuksi aistittava pyöreys, lopputuntuman ollessa pehmyt ja ei kiristävä.

Roseeviinien väri vaihtelee hennon vaaleanpunaisesta voimakkaan lohenpunaiseen. Viinien hedelmäinen tuoksu, miellyttävä pyöreys suussa ja janon sammuttava vaikutus tekevät niistä kuluttajia miellyttävän tuotteen.

Myös valkoviinit kehittävät primaarisia aromeja, joita hallitsevat hedelmäiset vivahteet. Tasapaino säilyy kuitenkin riittävän ja viinin väkevyyteen sopivan happamuuden ansiosta. Näin suutuntuma pysyy raikkaana.

Syy-seuraussuhde maantieteellisen alueen erityisluonteen ja tuotteen erityisyysluonteen välillä

”Coteaux de Béziers” -viiniä tuottavat, niin osuuskunnissa toimivat kuin itsenäiset viininviljelijät ovat jo vuosikymmeniä luoneet alueelle uutta dynamiikkaa.

Välimeren alueen lämmin ja kuiva ilmasto yhdessä kahden, Välimerelle avautuvaa käytävää reunustavan rannikkojoen viljeltyyn maahan ja maaperään heijastuvien vaikutusten kanssa on synnyttänyt hyvin vettä läpäisevän maa-alueen, joka on ihanteellinen sellaisten erilaisten rypälelajikkeiden viljelylle, joilla on hedelmäisiä primaarisia aromeja.

Libron on muokannut maiseman alueelle tyypillisiksi mäntymetsiköiden kruunaamiksi kukkuloiksi (soubergues-rinteet Languedocin alueella). Kukkuloiden rinteille on istutettu lähinnä punaviinien valmistukseen tarkoitettuja lajikkeita, joita voidaan käyttää myös vahvempien roseeviinien valmistukseen. Sitä vastoin Orb, jonka rannalla sijaitseva Béziers’n katedraali on SMM-viinien logossa, on vuosisatojen saatossa muovannut hedelmällisempiä maita, jotka sopivat valkoviinien ja eräiden keveiden punaviinien tuotantoon.

Juuri näiden erityisten maa- ja maaperäolosuhteiden kirjon ansiosta eri rypälelajikkeet voivat kehittyä täyteen potentiaaliinsa ja tuottaa viinejä, jotka ovat aromeiltaan pyöreitä ja vahvoja.

Huomattava osa SMM-viinien tuotannosta muodostuu roseeviineistä, joita on lähes yhtä paljon kuin punaviinejä. Markkinanäkymät tukevat näiden miellyttävien roseeviinien tuotannon kehittämistä.

Béziers’n lähialueiden kunnissa harjoitetaan pääasiassa viininviljelyä. Alueella järjestettävä matkailu- ja juhlatoiminta (rannat, kulttuuriperintö, Béziers’n feria jne.) on mainio tilaisuus tuoda esille paikallisia viinejä – kuten SMM-viinejä ”Coteaux de Béziers” – ja niiden tiivistä yhteyttä asianomaiseen alueeseen. Merkittävä osuus tuotannosta myydään ulkomaisille asiakkaille (Benelux-maat, Saksa, Yhdistynyt kuningaskunta). Myös tämä on osoitus SMM-nimityksen ”Coteaux de Béziers” maineesta. Viininviljelijät osallistuvat myös paikallisten juhlien järjestämiseen. Näillä toimilla edistetään ja ylläpidetään viinin mainetta sekä viinin ja Béziers’n alueen välistä vahvaa yhteyttä.

Vuonna 1834 perustettu Musée du biterrois, jossa esitellään Béziers’n alueen asukkaiden historiaa ja toimintaa, kertoo Béziers’n alueen ja viininviljelyn välisestä erottamattomasta yhteydestä: museossa esitellään laajalti viininviljelyä ja viinejä sekä lukuisten alueelle asettuneiden tynnyrintekijöiden ja savenvalajien elämää (savenvalajat valmistivat amforeja, joilla viiniä kuljetettiin Roomaan ja maakuntiin).

Tämä matkailun ja viinintuotannon välinen yhteys on ”Coteaux de Béziers” -viinien maineen kulmakivi.

Viininviljely on tärkeä elinkeino Béziers’n alueella ja on aina ohjannut alueen kehitystä.

9. Olennaiset lisäedellytykset

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue, joka määritellään suojatulla maantieteellisellä merkinnällä ”Coteaux de Béziers” varustettujen viinien viiniyttämistä ja valmistusta koskevan poikkeuksen mukaisesti, muodostuu Béziers’n arrondissementista.

Merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Suojattua maantieteellistä merkintää ”Coteaux de Béziers” voidaan täydentää yhden tai useamman rypälelajikkeen nimellä.

Suojattua maantieteellistä merkintää ”Coteaux de Béziers” voidaan täydentää merkinnällä ”primeur” tai ”nouveau”.

Jos maininta suojatusta maantieteellisestä merkinnästä (”Indication géographique protégée”) korvataan perinteisellä maininnalla ”Vin de Pays”, merkinnöissä on oltava Euroopan unionin SMM-tunnus.

Linkki eritelmään

https://info.agriculture.gouv.fr/gedei/site/bo-agri/document_administratif-5c95eaef-900f-4ec5-b542-c3e7389e557b

(1) EUVL L 347, 20.12.2013, s. 671.